              ROMÂNIA

JUDEŢUL BISTRIŢA-NĂSĂUD

     MUNICIPIUL BISTRIŢA

H O T Ă R Â R E

privind stabilirea costului mediu lunar de întreţinere pentru anul 2023 şi a contribuţiei lunare de întreţinere datorate de persoanele vârstnice îngrijite în Căminul pentru Persoane Vârstnice Bistriţa - cod serviciu social 8730 CR-V-I
         Consiliul local al municipiului Bistriţa, întrunit în şedinţa ordinară în data de 20.12.2022, 


având în vedere:


Referatul de aprobare nr. 18107/27.09.2022 al Primarului municipiului Bistriţa;


Raportul comun nr. 18109/27.09.2022 al Serviciului public municipal „Direcţia de Asistenţă Socială Bistriţa”, al Direcţiei Economice şi al Direcţiei Administraţie Publică, Juridic;


Memoriul justificator nr.19340/18.10.2022 întocmit de Direcția de Asistență Socială Bistrița;


Studiul de impact nr.18195/27.09.2022


Avizul favorabil nr.285/19.12.2022 al Comisiilor de specialitate reunite ale Consiliului local al municipiului Bistriţa;

Anunţul nr.18110/27.09.2022 privind aducerea la cunoştinţă publică a proiectului de hotărâre;
Procesul – verbal de afişare nr. 18113/27.10.2022;
Procesul–verbal nr.120.867/08.12.2022 încheiat cu ocazia împlinirii termenului de supunere la transparență decizională;
prevederile Hotărârii nr. 202/22.12.2004 a Consiliului Local al municipiului Bistriţa privind asocierea Consiliului Local al municipiului Bistriţa cu Consiliile Locale ale localităţilor din judeţul Bistriţa-Năsăud în vederea asigurării unui standard ridicat de îngrijire al persoanelor din Căminul pentru Persoane Vârstnice Bistriţa; 

prevederile Hotărârii nr. 85/24.05.2018 a Consiliului Local al municipiului Bistriţa privind redenumirea Direcţiei Municipale de Servicii Sociale Bistriţa în Direcţia de Asistenţă Socială Bistriţa, cu păstrarea personalităţii juridice şi aprobarea organigramei, statului de funcţii şi Regulamentului de organizare şi funcţionare, cu modificările și completările ulterioare;

prevederile Hotărârii nr.129/26.05.2022 a Consiliului local al municipiului Bistrița privind modificarea Organigramei și a Statului de funcții ale Direcţiei de Asistenţă Socială Bistriţa;

prevederile Hotărârii nr. 14/27.01.2022 a Consiliului Local al municipiului Bistriţa privind stabilirea costului mediu lunar de întreţinere pentru anul 2022 şi a contribuţiei lunare de întreţinere datorate de persoanele vârstnice îngrijite în Căminul pentru persoane vârstnice Bistriţa – cod serviciu social 8730 CR-V-I;   

în conformitate cu:

prevederile Legii nr. 17/2000 privind asistenţa socială a persoanelor vârstnice, republicată, cu modificările şi completările ulterioare;

prevederile Legii asistenței sociale nr. 292/2011 cu modificările şi completările ulterioare;

prevederile Hotărârii Guvernului României nr. 886/2000 pentru aprobarea Grilei naţionale de evaluare  a nevoilor persoanelor vârstnice;


prevederile Ordonanţei Guvernului României nr. 68/28.08.2003 privind serviciile sociale, cu modificările si completările ulterioare; 


prevederile Hotărârii Guvernului României nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările si completările ulterioare; 

prevederile Ordinului nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale;

prevederile Hotărârii Guvernului României nr. 1253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale;

prevederile Hotărârii Guvernului României nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările şi completările ulterioare;

prevederile art.7 alin. (2) din Legea nr. 52/2003, privind transparenţa decizională în administraţia publică, republicată cu modificările şi completările ulterioare;

     
în temeiul art. 129 alin. (2) lit. ”a” și lit. ”d”, alin. 7 lit. ”b”, art. 139 alin. (3) lit. ”a” și art. 196 alin. (1) lit. ”a” din Ordonanța de urgență a Guvernului României nr. 57/2019 privind Codul adiministrativ, cu modificările și completările ulterioare;

H O T Ă R Ă Ş T E:

ART.1 - Se stabileşte costul mediu lunar de întreţinere a unei persoane vârstnice în Căminul pentru persoane vârstnice pentru anul 2023 în cuantum de 4.867 lei.


ART.2 – Se stabileşte contribuţia lunară de întreţinere pentru anul 2023 datorată de persoanele vârstnice autonome şi semidependente pentru serviciile de îngrijire efectuate în Căminul pentru persoane vârstnice prin Serviciul public municipal „Direcţia de Asistenţă Socială Bistriţa” în cuantum de 1250 lei.

         ART.3 – Se stabileşte modalitatea de acoperire a valorii integrale a contribuţiei astfel:

a) persoanele vârstnice care au venituri şi sunt îngrijite în cămin datorează contribuţia lunară de întreţinere în cuantum de 60 % din valoarea veniturilor personale lunare, fără a se depăşi contribuţia lunară de întreţinere, respectiv 1250 lei; 
b) diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămin, dacă aceştia realizează un venit lunar pe membru de familie în cuantum mai mare decât valoarea netă a salariului de bază minim brut pe ţară garantat în plată; 

c) Consiliile Locale ale localităţilor de domiciliu ale persoanelor vârstnice internate în Cămin vor suporta diferenţa dintre valoarea totală a contribuţiei de întreţinere si contribuţia proprie a beneficiarilor sau a aparţinătorilor acestora, potrivit Hotărârii nr.202/22.12.2004.
ART.4 – Categoriile de venituri luate în calcul la stabilirea venitului lunar pe membru de familie al persoanei vârstnice îngrijite în Cămin sau a susţinătorilor legali ai acestora sunt următoarele:
a) veniturile pe care persoana vârstnică şi/sau susţinătorii legali ai acesteia le-au realizat în luna anterioară depunerii cererii, inclusiv cele care provin din drepturi de asigurări sociale de stat (pensii), salarii, activităţi independente, indemnizaţii de asigurări sociale de sănătate, asigurări de şomaj, indemnizaţii, alocaţii şi ajutoare cu caracter permanent, obligaţii legale de întreţinere şi alte creanţe legale, cu excepţia alocaţiei pentru susţinerea familiei, a alocaţiei de stat pentru copii, a bugetului personal complementar lunar şi a prestaţiilor sociale, a burselor sociale, a stimulentului educaţional, precum şi veniturile obţinute din activităţi cu caracter ocazional desfăşurate de zilieri;
b) veniturile provenite din depozite bancare, din închirierea bunurilor aflate în proprietatea persoanei vârstnice şi/sau susţinătorilor legali ai acesteia
 ART. 5 - Prin susţinători legali se intelege rudele în linie dreaptă, fraţi şi surori, alte persoane anume prevăzute de lege.
ART.6 –  Angajamentul de plată privind achitarea contribuţiei de întreţinere de către persoana vârstnică sau/şi de către aparţinătorii acesteia constituie titlu executoriu şi reprezintă actul  de voinţă manifestat cu discernământ de aceste persoane.

ART.7 – Contribuţia de întreţinere se va achita lunar la Caseria Direcţiei de Asistenţă Socială Bistriţa sau prin mijloace electronice.
ART.8 – Cu data adoptării prezentei hotărâri, se abrogă Hotărârea Consiliului Local nr. 14/27.01.2022 privind stabilirea costului mediu lunar de întreţinere pentru anul 2022 şi a contribuţiei lunare de întreţinere datorate de persoanele vârstnice îngrijite în Căminul pentru persoane vârstnice Bistriţa – cod serviciu social 8730 CR-V-I;

ART.9 – Primarul municipiului Bistriţa, prin Serviciul public municipal „Direcţia de Asistenţă Socială Bistriţa”, Direcţia Economică şi Direcţia Administraţie Publică, Juridic va aduce la îndeplinire prezenta hotărâre.

 
ART.10 - Prezenta hotărâre a fost adoptată de Consiliul Local al municipiului Bistriţa în şedinţa ordinară cu respectarea art.139, alin. (3), lit. ”a”, din Ordonanța de Urgență a Guvernului României nr. 57/2019 privind Codul adiministrativ, cu un număr de 14 voturi „pentru”, un vot „împotrivă” şi o  abţinere. 


ART.11 – Secretarul general al municipiului Bistrița, prin Compartimentul Pregătire Documente, Contencios va comunica prezenta hotărâre:  

· Direcţiei Administraţie Publică, Juridic;

· Direcţiei Economice;

· Direcţiei de Asistenţă Socială Bistriţa - Serviciul Cămin pentru persoane vârstnice; Serviciul financiar, contabil, administrativ;

· Direcţiei Administraţie Publică, Juridic;

· Consiliului Judeţean Bistriţa-Năsăud, cu sediul în municipiul Bistriţa, Piaţa Petru Rareş, nr.1;

· Primarului municipiului Bistriţa;

· Instituţiei Prefectului – judeţul Bistriţa-Năsăud.

          PREŞEDINTE DE ŞEDINŢĂ,                           CONTRASEMNEAZĂ 

                                                                         PENTRU SECRETAR GENERAL,









   DIRECTOR EXECUTIV

           FILIP ALEXANDRU TUDOR                      CINCEA DUMITRU MATEI
Bistriţa, la 20 DECEMBRIE 2022

